ᱠᱚᱯᱯᱟᱞ ᱦᱚᱱᱚᱛ

ᱠᱚᱯᱯᱟᱞ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱥᱚᱱᱤᱭᱟ ᱾ ᱦᱚᱱᱚᱛ ᱠᱟᱱᱟ ᱾ ᱵᱷᱩᱴ ᱡᱩᱜᱽ ᱨᱮ ᱠᱚᱯᱯᱟᱞ ᱫᱚ 'ᱠᱚᱯᱞᱟ ᱱᱚᱜᱚᱨ' ᱠᱚ ᱢᱮᱱᱟ ᱛᱟᱦᱮᱸᱫ ᱾ ᱡᱮᱜᱮᱛ ᱦᱮᱨᱤᱴᱮᱡᱽ ᱛᱟᱞᱢᱟ ᱦᱚᱢᱯᱤ, ᱠᱚᱯᱯᱟᱞ ᱦᱚᱱᱚᱛ ᱨᱮᱱᱟᱜ ᱛᱟᱨᱟ ᱴᱚᱴᱷᱟ ᱫᱚ ᱫᱟᱯᱟᱞᱟ ᱾ ᱱᱚᱣᱟ ᱫᱚ ᱓᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱚᱱᱮᱜᱩᱸᱰᱤ, ᱢᱤᱫ ᱯᱷᱮᱢᱚᱥ ᱦᱮᱡ ᱥᱮᱱ ᱰᱮᱥᱴᱤᱱᱮᱥᱚᱱ ᱦᱚᱸ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱠᱚᱯᱯᱟᱞ, ᱱᱚᱣᱟ ᱫᱚ ᱱᱤᱛᱚᱜ ᱢᱤᱫᱴᱟᱹᱝ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱢᱟᱨᱮ ᱠᱚᱯᱞᱟ ᱠᱟᱱᱟ, ᱱᱚᱣᱟ ᱫᱚ ᱢᱤᱫ ᱢᱩᱬ ᱡᱮᱭᱱ ᱯᱚᱵᱤᱛᱨᱚ ᱛᱷᱟᱱ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱚᱠᱛᱚ, ᱢᱩᱸᱫᱚᱨᱜᱤ ᱵᱷᱤᱢᱟ ᱨᱟᱣ ᱟᱨ ᱦᱚᱢᱢᱤᱜᱮ ᱠᱮᱸᱪᱚᱱᱱᱳᱲᱟ ᱫᱚ ᱡᱩᱱ ᱑᱘᱕᱘ ᱥᱟᱞ ᱨᱮ ᱱᱚᱸᱰᱮ ᱤᱝᱜᱽᱨᱟᱹᱡᱽ ᱥᱟᱞᱟᱜ ᱞᱟᱹᱲᱦᱟᱹᱭ ᱮᱱᱟ ᱜᱚᱡ ᱮᱱᱟ ᱾

ᱚᱛᱱᱚᱜ
ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱗,᱑᱙᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱟᱨ ᱱᱩᱠᱩ ᱦᱚᱲ ᱮᱞ ᱫᱚ ᱑,᱑᱙᱖,᱐᱘᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱑᱖.᱕᱘% ᱫᱚ ᱒᱐᱐᱑ ᱥᱟᱞ ᱫᱷᱟᱹᱵᱤᱡ ᱥᱚᱦᱨᱤ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱯᱯᱟᱞ ᱦᱚᱱᱚᱛ ᱫᱚ ᱑᱙᱙᱗ ᱥᱟᱞ ᱨᱮ ᱨᱟᱭᱪᱩᱨ ᱦᱚᱱᱚᱛ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾

 ᱛᱟᱞᱩᱠ ᱠᱚ 
ᱠᱚᱯᱯᱟᱞ ᱦᱚᱱᱚᱛ ᱨᱮ ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱮᱭᱟᱭ ᱜᱚᱴᱟᱝ ᱛᱟᱞᱩᱠᱟ ᱢᱮᱱᱟᱜᱼᱟ : ᱠᱚᱯᱯᱟᱞ, ᱜᱚᱝᱜᱟᱵᱚᱛᱤ, ᱭᱮᱞᱵᱚᱨᱜᱽ, ᱠᱩᱥᱴᱚᱜᱤ, ᱠᱚᱱᱚᱠᱚᱜᱤᱨᱤ, ᱠᱩᱠᱱᱩᱨ ᱟᱨ ᱠᱚᱨᱟᱴᱟᱜᱤ ᱾

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱠᱚᱯᱯᱟᱞ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱓᱘᱙,᱙᱒᱐ ᱦᱚᱲ ᱢᱮᱱᱟᱜ ᱠᱚᱣᱟ,ᱥᱣᱟᱡᱤᱞᱮᱱᱰ ᱫᱤᱥᱚᱢ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱦᱟᱣᱟᱭ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ)᱓᱕᱐ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒᱕᱐ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱕᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱥᱟᱞ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱖.᱓᱒% ᱛᱟᱦᱮᱸ ᱠᱟᱱᱟ ᱾ ᱠᱚᱯᱯᱟᱞ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱘᱓  ᱛᱚᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱗.᱒᱘% ᱢᱮᱱᱟᱜᱼᱟ ᱾

ᱦᱤᱱᱫᱩ ᱣᱟᱜ ᱦᱚᱲ ᱮᱞ ᱫᱚ ᱘᱗.᱖᱓ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱟᱨ ᱢᱩᱥᱞᱤᱢ ᱟᱜ ᱦᱚᱲ ᱮᱞ ᱫᱚ ᱑᱑.᱖᱔ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱾

ᱢᱩᱬ ᱯᱟᱹᱨᱥᱤ ᱫᱚ ᱠᱚᱱᱱᱚᱲ ᱠᱟᱱᱟ, ᱱᱚᱣᱟ ᱫᱚ ᱘᱔.᱐᱙% ᱦᱚᱲ ᱮᱞ ᱦᱚᱛᱮᱛᱮ ᱨᱚᱲ ᱟᱠᱚ ᱾ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱦᱚᱲ ᱮᱞ ᱟᱜᱟ ᱯᱟᱹᱨᱥᱤ ᱫᱚ ᱩᱨᱫᱩ ᱠᱟᱱᱟ, ᱱᱚᱣᱟ ᱫᱚ ᱢᱩᱬ ᱞᱮᱠᱟᱛᱮ ᱥᱚᱦᱨᱤ ᱴᱚᱴᱷᱟ ᱨᱮ ᱗.᱓᱕% ᱨᱚᱲ ᱟᱠᱚ ᱾ ᱛᱮᱞᱩᱜᱩ ᱯᱟᱹᱨᱥᱤ ᱫᱚ ᱔.᱑᱗% ᱢᱮᱱᱟᱜᱼᱟ ᱟᱨ ᱞᱚᱢᱵᱟᱰᱤ ᱫᱚ ᱑.᱖᱔% ᱟᱨ ᱦᱤᱱᱫᱤ ᱫᱚ ᱑.᱔᱔% ᱦᱚᱲ ᱮᱞ ᱦᱚᱛᱮᱛᱮ ᱨᱚᱲ ᱟᱠᱚ ᱾2011 Census of India, Population By Mother Tongue

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Official website of Koppal district
Kalyani Chalukyan temples on www.templenet.com
Karnataka District Gazetteer Page 36


ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ